चोटिल होने की खबरों के बीच फिट दिखे एक्टर, रिसीव करने पहुंचीं पत्नी गौरी और बेटा अबराम
Bollywood superstar Shah Rukh Khan US Update; Nose And Face Injury अमेरिका में शाहरुख खान के चोटिल होने की खबर सुनकर उनके फैंस काफी परेशान थे। इसी बीच बुधवार सुबह शाहरुख मुंबई लौट आए हैं।
अमेरिका में शाहरुख खान के चोटिल होने की खबर सुनकर उनके फैंस काफी परेशान थे। इसी बीच बुधवार सुबह शाहरुख मुंबई लौट आए हैं। शाहरुख की पत्नी गौरी खान और बेटा अबराम उन्हें रिसीव करने एयरपोर्ट पहुंचे थे।
मुंबई एयरपोर्ट से सामने आई शाहरुख की कई तस्वीरें और वीडियोज सोशल मीडिया पर वायरल हैं। इन तस्वीरों में एक्टर फिट एंड फाइन नजर आ रहे हैं। ऐसे में शाहरुख के चोटिल होने की खबरों को अफवाह माना जा रहा है।
माइनर सर्जरी की थी अफवाह
मीडिया रिपोर्ट्स के मुताबिक शाहरुख अमेरिका के लॉस एंजिल्स में अपनी अपकमिंग फिल्म की शूटिंग के दौरान घायल हो गए थे। उनकी नाक और चेहरे में गहरी चोट आई थी। यह भी कहा गया कि हादसे के बाद खून रोकने के लिए शाहरुख की अमेरिका में ही एक माइनर सर्जरी हुई थी।
नाक पर नहीं था कोई बैंडेज
शाहरुख बुधवार सुबह करीबन 4:30 बजे मुंबई एयरपोर्ट पर नजर आए। उन्होंने ब्लू स्वेटशर्ट और डेनिम के साथ कैप पेयर की हुई थी। जैसा कि रिपोर्ट्स में बताया गया उनकी नाक पर कोई बैंडेज नहीं था।
एयरपोर्ट पर शाहरुख की पत्नी और बेटे अबराम को भी स्पॉट किया गया। जहां गौरी ब्लू मिनी ड्रेस के साथ ब्लेजर में नजर आईं, वहीं अबराम कैजुअल्स में दिखे।
फैंस ने ली राहत की सांस
सोशल मीडिया पर इन वीडियोज और फोटोज को देखने के बाद किंग खान के फैंस ने राहत की सांस ली है। एक फैन ने लिखा, ‘भगवान का शुक्र है। अब मैं चैन से सो सकता हूं।’ वहीं एक अन्य यूजर ने कमेंट किया, ‘क्या अमेरिका में कोई एक्सीडेंट हुआ था? कोई तो कह रहा था कि शाहरुख की नाक की सर्जरी हुई है। अगर ऐसा है तो नाक पर बैंडेज क्यों नहीं है?’
वर्क फ्रंट की बात करें तो शाहरुख इन दिनों ‘जवान’ और ‘डंकी’ की शूटिंग में बिजी हैं। उनकी पिछली रिलीज फिल्म ‘पठान’ इस साल की सबसे ज्यादा कमाई करने वाली फिल्म है।